Volkswagen-topp blir styremedlem i «norsk» kryptovaluta

Digitaldirektør Johann Jungwirth i Volkswagen-gruppen får en strategisk rolle i utviklingen av kryptovalutaen iota.

TOPPSJEF: Digitaldirektør i Volkswagen-gruppen Johann Jungwirth (41) vil få betalt i iotas kryptovaluta for arbeidet han gjør i stiftelsen. Vis mer byoutline Foto: Volkswagen

Publisert: Publisert: 22. januar 2018 18:33

Johann Jungwirth har tidligere har toppstillinger i Apple og i Volkswagen-systemet, og har siden 2015 hatt stillingen som CDO, eller teknologidirektør i Volkswagen-konsernet som er Europas største bilprodusent.

– Jeg gleder meg til å bidra til iota-styret, sier Jungwirth på Twitter natt til mandag.

I en pressemelding skriver han følgende.

– Kryptovalutaen sementerer seg som en av de ledende kryptovalutaene i dag, og med deres teknologi er det ikke rart at store selskaper ønsker å samarbeide.

Mer enn et navn

Iota-grunnlegger David Sønstebø sier til E24 at man ikke inkluderer Jungwirth kun for statusen det medbringer.

– Vi er interessert i å ombord folk som deler vår visjon og som aktivt vil delta til stiftelsen som utvikler i iota, sier Sønstebø.

Han legger til at avtalen ikke bare er av symbolsk karakter, men at Jungwirth vil sette av timer hver uke til stillingen og vil få betalt i iota-kryptovaluta.

– Som teknologidirektør i et av verdens største selskaper har han dyp erfaring med digitalisering av gigantiske organisasjoner og mulighet til å eksperimentere med så og si alt innenfor digitale kjøretøy, hvilket iota nå vil få tilgang til. Det er spesielt denne erfaringen som kommer godt med for itoa-stiftelsen i vekststadiet vi nå er i. Samtidig er tilgangen til hans nettverk i Volkswagen-konsernet også viktig, sier Sønstebø.

Han sier videre at de har vært i kontakt med Jungwirth i en seksmåneders periode.

Mandag kveld er iota verdens 11. største kryptovaluta og har en markedsverdi på 6,7 milliarder dollar.

Sønstebø sier at Jungwirth vil sitte i styret de neste fem årene, og sier han vil spille en viktig rolle i partnerskapet iota og Volkswagen har rundt selvkjørende, og selvbetalende biler.

Ikke første selskap

Les også Nordea forbyr tusenvis av ansatte å handle bitcoin

Les også Kongsberg-topp handler kryptovaluta med barna

Les også DNBs blokkjedeekspert: – Bitcoin skal ned på 2.000 dollar

Les også Truer med å forlate ethereum: – Vi må fokusere på teknologien, ikke pengene

Her kan du lese mer om Digital valuta Volkswagen Bitcoin Digitalisering Bil